b'\n_START_ARTICLE_\nAndo Ots\n_START_PARAGRAPH_\nAndo Ots (s\xc3\xbcndinud 17. m\xc3\xa4rtsil 1941 Kudina vallas Tartumaal) on Eesti f\xc3\xbc\xc3\xbcsik.\n_START_SECTION_\nElulugu\n_START_PARAGRAPH_\nAndo Ots on talupidaja poeg._NEWLINE_L\xc3\xb5petas 1959 Tartu 8. Keskkooli, 1965 T\xc3\x9c f\xc3\xbc\xc3\xbcsika-matemaatikateaduskonna optika erialal, aspirantuuri 1971, f\xc3\xbc\xc3\xbcsika-matemaatikakandidaat (1971, T\xc3\x9c), v\xc3\xa4itekiri "\xd0\x98\xd1\x81\xd1\x81\xd0\xbb\xd0\xb5\xd0\xb4\xd0\xbe\xd0\xb2\xd0\xb0\xd0\xbd\xd0\xb8\xd0\xb5 F-\xd1\x86\xd0\xb5\xd0\xbd\xd1\x82\xd1\x80\xd0\xbe\xd0\xb2 \xd0\xb2 \xd1\x81\xd1\x83\xd0\xbb\xd1\x8c\xd1\x84\xd0\xb8\xd0\xb4\xd0\xb5 \xd1\x86\xd0\xb8\xd0\xbd\xd0\xba\xd0\xb0 \xd0\xbc\xd0\xb5\xd1\x82\xd0\xbe\xd0\xb4\xd0\xbe\xd0\xbc \xd0\xad\xd0\x9f\xd0\xa0". T\xc3\xa4iendas end 1974\xe2\x80\x9375 Turu \xc3\x9clikoolis, olnud teaduslikes v\xc3\xa4lisl\xc3\xa4hetustes Rootsis, Saksamaal, Austrias ja korduvalt Soomes. Oli 1966 T\xc3\x9c eksperimentaalf\xc3\xbc\xc3\xbcsika kateedri sta\xc5\xbe\xc3\xb6\xc3\xb6r, 1971\xe2\x80\x9373 vanem\xc3\xb5petaja, 1973\xe2\x80\x9375 Eesti P\xc3\xb5llumajandusakadeemia f\xc3\xbc\xc3\xbcsikakateedri juhataja, dotsendi kohuset\xc3\xa4itja, 1975\xe2\x80\x9378 T\xc3\x9c eksperimentaalf\xc3\xbc\xc3\xbcsika kateedri vanemteadur, aastast 1978 eksperimentaalf\xc3\xbc\xc3\xbcsika ja tehnoloogia instituudi dotsent, vanem- ja juhtivteadur. Lugenud tahkisef\xc3\xbc\xc3\xbcsika, elektroonika, kompuuterelektroonika, digitaalse andmet\xc3\xb6\xc3\xb6tluse, mikroprotsessorite ja telekommunikatsiooni aluste kursusi.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimusi elektronide paramagnetilisest resonantsist ja v\xc3\xb5redefektide struktuurist, teinud kindlaks anioon- ja katioonvakantsidel baseeruvate defektide detailse struktuuri, tekkemehhanismi ja termilise stabiilsuse ZnS, ZnO, CaS jt A2B6 \xc3\xbchenditel. Eesti F\xc3\xbc\xc3\xbcsika Seltsi liige.'